CELEX: E2014J0007
Language: hu
Date: 2014-09-24 00:00:00
Title: A Bíróság ítélete ( 2014. szeptember 24. ) az E-7/14. számú, EFTA Felügyeleti Hatóság kontra Norvég Királyság ügyben (EGT-állam által elkövetett kötelezettségszegés – a szolgáltatásnyújtás szabadsága – az EGT-megállapodás 36. cikke – teljes összegű regisztrációs adó a norvégiai lakosok által ideiglenesen Norvégiába behozott, lízingelt gépjárművekre)

16.4.2015   
            
            
               HU
            
            
               Az Európai Unió Hivatalos Lapja
            
            
               C 122/5
            
         A BÍRÓSÁG ÍTÉLETE
   (2014. szeptember 24.)
   az E-7/14. számú,
   EFTA Felügyeleti Hatóság kontra Norvég Királyság ügyben
   (EGT-állam által elkövetett kötelezettségszegés – a szolgáltatásnyújtás szabadsága – az EGT-megállapodás 36. cikke – teljes összegű regisztrációs adó a norvégiai lakosok által ideiglenesen Norvégiába behozott, lízingelt gépjárművekre)
   (2015/C 122/06)
   Az E-7/14. számú, EFTA Felügyeleti Hatóság kontra Norvég Királyság ügyben – KÉRELEM annak megállapítására, hogy Norvégia azáltal, hogy hatályban tartotta azon nemzeti szabályait, amelyek értelmében a norvégiai lakosok által ideiglenesen Norvégiába behozott, külföldön nyilvántartásba vett, lízingelt gépjárművekre nézve a regisztrációs adó teljes összege megfizetendő, anélkül, hogy az adott személynek bármilyen joga lenne mentességre vagy visszatérítésre abban az esetben, amikor a járművet alapjában véve nem Norvégiában tervezik állandó jelleggel használni vagy tényszerűen nem így használják – nem teljesítette az EGT-megállapodás 36. cikke alapján fennálló kötelezettségeit, a Carl Baudenbacher elnökből, Per Christiansen és Páll Hreinsson (előadó-bíró) bírákból álló bíróság 2014. szeptember 24-én ítéletet hozott, amelynek rendelkező része a következő:
   A Bíróság:
   
               1.
            
            
               Megállapítja, hogy Norvégia azáltal, hogy hatályban tartotta azon nemzeti szabályait, amelyek értelmében a norvégiai lakosok által ideiglenesen Norvégiába behozott, külföldön nyilvántartásba vett, lízingelt gépjárművekre nézve a regisztrációs adó teljes összege megfizetendő, anélkül, hogy az adott személynek bármilyen joga lenne mentességre vagy visszatérítésre abban az esetben, amikor a járművet alapjában véve nem Norvégiában tervezik állandó jelleggel használni vagy tényszerűen nem így használják, nem teljesítette az EGT-megállapodás 36. cikke alapján fennálló kötelezettségeit.
            
         
               2.
            
            
               Kötelezi a Norvég Királyságot az eljárás költségeinek viselésére.